หุ้น,น้ำมัน,ทองคำสหรัฐปิดบวก
หุ้นดาวโจนส์ปิดพุ่ง 216.30 จุด ด้านราคาน้ำมันบวก 73 เซนต์ ขณะที่ทองคำขยับขึ้น 8.1 ดอลลาร์
11 ธ.ค. 2564

ดัชนีเฉลี่ยอุตสาหกรรมดาวโจนส์ปิดที่ 35,970.99 จุด เพิ่มขึ้น 216.30 จุด หรือ +0.60%, ดัชนี เอสแอนด์พี 500 ปิดที่ 4,712.02 จุด เพิ่มขึ้น 44.57 จุด หรือ +0.95% และดัชนีแนสแดค ปิดที่ 15,630.60 จุด เพิ่มขึ้น 113.23 จุด หรือ +0.73%ดัชนีดาวโจนส์ตลาดหุ้นนิวยอร์กปิดปรับตัวขึ้นในวันที่10 ธ.ค. หลังการซื้อขายเป็นไปอย่างผันผวน โดยตลาดปรับตัวรับการเปิดเผยข้อมูลเงินเฟ้อของสหรัฐที่เป็นไปตามคาดในเดือนพ.ย. ซึ่งได้ช่วยลดแรงกดดันของนักลงทุนที่วิตกว่า ธนาคารกลางสหรัฐ (เฟด) จะคุมเข้มนโยบายการเงินอย่างรุนแรงสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนม.ค. เพิ่มขึ้น 73 เซนต์ หรือ 1% ปิดที่ 71.67 ดอลลาร์/บาร์เรล และพุ่งขึ้น 8.2% ในรอบสัปดาห์นี้ ส่วนสัญญาน้ำมันดิบเบรนท์ (BRENT) ส่งมอบเดือนก.พ. เพิ่มขึ้น 73 เซนต์ หรือ 1% ปิดที่ 75.15 ดอลลาร์/บาร์เรล และพุ่งขึ้น 7.5% ในรอบสัปดาห์นี้ ปรับตัวขึ้นรายสัปดาห์มากที่สุดในรอบกว่า 3 เดือน หลังนักลงทุนคลายความกังวลเกี่ยวกับผลกระทบของไวรัสโควิด-19 สายพันธุ์โอไมครอนที่มีต่อเศรษฐกิจโลกและอุปสงค์น้ำมันราคาทองคำโคเม็กซ์งวดส่งมอบเดือน ก.พ. เพิ่มขึ้น 8.1 ดอลลาร์ หรือ 0.46% ปิดที่ 1,784.8 ดอลลาร์/ออนซ์ และปรับตัวขึ้น 0.05% ในรอบสัปดาห์นี้